CELEX: 62018TN0546
Language: sk
Date: 2018-09-17 00:00:00
Title: Vec T-546/18: Žaloba podaná 17. septembra 2018 – XM a i./Komisia

5.11.2018   
            
            
               SK
            
            
               Úradný vestník Európskej únie
            
            
               C 399/53
            
         
      Žaloba podaná 17. septembra 2018 – XM a i./Komisia
      (Vec T-546/18)
      (2018/C 399/68)
      Jazyk konania: francúzština
      
         Účastníci konania
      
      
         Žalobcovia: XM a 26 ďalších žalobcov (v zastúpení: N. de Montigny, avocat)
      
         Žalovaná: Európska komisia
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil rozhodnutia nepriaznivo ovplyvňujúce jednotlivých žalobcov, ktoré spočívajú v rozhodnutiach menovacieho orgánu nepriznať im náhradu výdavkov na vzdelanie za rok 2017/2018, ktoré sa prejavili rôznymi spôsobmi v závislosti od okolností týkajúcich sa každého zo žalobcov:
                  
                              —
                           
                           
                              buď ako individuálne rozhodnutie (konkrétne e-mail), v ktorom je zamietnutie náhrady osobitne uvedené,
                           
                        
                              —
                           
                           
                              alebo ako poznámka „processed“ v ich systéme Sysper, považovaná žalobcom za negatívne rozhodnutie vzhľadom na to, že následná výplatná páska za nasledujúci mesiac (najskôr 10. dňa daného mesiaca, čo je dátum poskytnutia výplatných pások) neobsahuje žiadnu náhradu alebo obsahuje len náhradu cestovných nákladov,
                           
                        
                              —
                           
                           
                              alebo aj ako úplné nevybavenie danej žiadosti, ktorá sa po štyroch mesiacoch od podania považuje za implicitne zamietnutú,
                           
                        
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú štyri žalobné dôvody.
      
                  —
               
               
                  Prvý žalobný dôvod založený na porušení článku 3 ods. 1 prílohy VII služobného poriadku úradníkov Európskej únie a všeobecných vykonávacích ustanovení týkajúcich sa náhrady zdravotných výdavkov, pretože zmenou výkladu žalovanej došlo k porušeniu nadobudnutých práv, zásahu do legitímnych očakávaní a právnej istoty a porušeniu zásady riadnej správy vecí verejných.
               
            
                  —
               
               
                  Druhý žalobný dôvod založený na porušení práv dieťaťa, práva na rodinný život a práva na vzdelanie.
               
            
                  —
               
               
                  Tretí žalobný dôvod založený na porušení zásad rovnosti zaobchádzania a zákazu diskriminácie.
               
            
                  —
               
               
                  Štvrtý žalobný dôvod, založený na tom, že neprebehlo účinné vyváženie záujmov žalobcov, a na tom, že v napadnutom rozhodnutí nie je dodržaná zásada proporcionality.